หลังฉีดยาซิฟิลิสแล้วเมื่อคืนตอนตีสองครับ แต่เหมือนจะเห่อมากขึ้นเป็นเพราะยาที่ฉีดเปล่าครับ ส่วนอาการคันมีแค่ฝ่ามือเท่านั้นครับ แต่ไม่รู้สึกมีไข้หรืออย่างอื่นนะครับ ผื่นจะนานไหมครับกว่าจะหาย อาการแบบนี้มีสิทธิเป็นเอดส์ไหมครับ เพราะยังไม่ตรวจเอดส์ให้ครับ ขอบครับ
สวัสดีค่ะ สมพรซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินอาการผื่นขึ้นเห่อหลังได้ยารักษาอาจเกิดจาก1.แพ้ยา penicillin ในกรณีนี้ควรรีบกลับไปพบแพทย์ที่รพ. และแจ้งให้แพทย์ทราบ เพื่อออกบัตรแพ้ยาเพื่อจะได้ไม่มีการฉีดหรือกินยาประเภท penicillin อีก เพราะอาจแพ้รุนแรงถึงขั้นหัวใจล้มเหลวหรือช็อคเสียชีวิตได้ การรักษาคือกินยาแก้แพ้ เช่น atarax ร่วมกับทายาสเตียรอยด์เฉพาะที่2.เป็นปฎิกิริยาของยา penicillin ที่ไปฆ่าเชื้อซิฟิลิส เรียกว่า Jarish-Hexeimer Reaction คือเหมือนเชื้อซิฟิลิซจะเห่อขึ้นมามากตามหลังการรักษาในช่วงแรก ซึ่งจะดีขึ้นได้ภายใน 1-2 วันควรกลับไปพบแพทย์ที่รักษาเพื่อแจ้งอาการให้ทราบค่ะ ในขณะนี้ไม่ควรไปแกะเกาบริเวณที่คัน รับประทานยาแก้แพ้แก้คันเองได้เบื้องต้นก่อน หากสงสัยเรื่องการติดเชื้อ hiv สามารถทำการเจาะเลือดเพื่อตรวจดูได้ โรค hiv ในระยะแรกอาจมาด้วยเรื่องผื่นตามตัวได้เช่นกัน ควรเจาะเลือดเพื่อยืนยันค่ะ